**ÖNÉLETRAJZ**

Sallai Gábor

Budapesten születtem 1959. március 31-én. Az általános iskolát Ráckevén, a középiskolát Székesfehérváron végeztem, diplomámat Pécsett szereztem.

Első munkahelyem a Pest megyei Állami Építőipari Vállalatnál volt, mint technikus és építésvezető- fűszerezve másfél év katonasággal.

1986-ban, várossá alakulásunk évében lettem a Szigetszentmiklósi Városi Tanács pénzügyi osztályán beruházási főelőadó, mint az infrastruktúrális feladatok egyik koordinátora.

1991-2001 között Halásztelken egy nagyközösség műszaki irányítása volt a feladatom a beruházások, községüzemeltetés és építéshatósági területeken.

1994-ben szavaztak először bizalmat a képviselőségemhez. Így elmondható, hogy több mint 25 éve dolgozom a város közigazgatási életében, köztisztviselő, képviselő, alpolgármester, tanácsnok és bizottsági elnök pozíciókban.

Feleségemmel 1985-ben kötöttünk házasságot. Ő 36 éve óvónő a városban, jelenleg a buckai Szivárvány Tagóvoda vezetője, immár 10 éve. Három felnőtt gyermekünk és egy két és fél éves unokánk van.

Szigetszentmiklós 2020. október 26

Sallai Gábor

06309400922